Tuhkauksen jälkeen omaiset päättävät tuhkan sijoittamisesta. Tuhka voidaan haudata hautausmaalle uurnahautaan, uurnalehtoon tai uurnaholviin, kätkeä muistolehtoon tai sirotella tuhkansirottelupaikalle tai maanomistajan luvalla luontoon. Valintaan vaikuttavat ennen kaikkea vainajan omat toiveet. Hautaustoimilaissa on määritelty, että tuhkat tulee haudata tai sirotella vuoden kuluessa tuhkauksesta.